รัฐบาลไทย-ข่าวทำเนียบรัฐบาล-มท. แจงได้ตรวจสอบข้อเท็จจริงโครงการโคกหนองนาโมเดล  จ. หาสารคาม พบว่าพื้นที่จัดทำโครงการฯ ไม่เพียงพอตามมาตรฐานกำหนด จึงต้องส่งเงินคืนตามระเบียบราชการ  และทำความเข้าใจกับประชาชนแล้ว
วันจันทร์ที่ 22 มีนาคม 2564
มท. แจงได้ตรวจสอบข้อเท็จจริงโครงการโคกหนองนาโมเดล  จ. หาสารคาม พบว่าพื้นที่จัดทําโครงการฯ ไม่เพียงพอตามมาตรฐานกําหนด จึงต้องส่งเงินคืนตามระเบียบราชการ  และทําความเข้าใจกับประชาชนแล้ว
ก.มหาดไทยแจงได้ตรวจสอบข้อเท็จจริงโครงการโคกหนองนาโมเดล  จ. หาสารคาม พบว่าพื้นที่จัดทําโครงการฯ ไม่เพียงพอตามมาตรฐานกําหนด จึงต้องส่งเงินคืนตามระเบียบราชการ  และทําความเข้าใจกับประชาชนแล้ว โดยมีการติดตามการดําเนินโครงการฯ ให้เกิดความโปร่งใส คุ้มค่า
วันนี้ (22 มี.ค.64) นายสุทธิพงษ์ จุลเจริญ อธิบดีกรมการพัฒนาชุมชน กระทรวงมหาดไทย ชี้แจงกรณีมีข้อสงสัยจะมีการทุจริตโครงการโคกหนองนาโมเดล จ.มหาสารคามจากงบเงินกู้ 4,700 ล้านบาท ว่าการดําเนินโครงการฯ วงเงินกว่า 4 พันล้านบาท โดยดําเนินการ 7 กิจกรรม ในพื้นที่เป้าหมาย 73 จังหวัด ประกอบด้วย กิจกรรมที่ 1 การฝึกอบรมเพิ่มทักษะระยะสั้นการพัฒนากสิกรรมสู่ระบบเศรษฐกิจพอเพียง รูปแบบ โคก หนอง นา โมเดล กลุ่มเป้าหมาย จํานวน 35,015 คน กิจกรรมที่ 2 สร้างพื้นที่เรียนรู้ชุมชนต้นแบบการพัฒนาคุณภาพชีวิต (Community Lab Model for quality of life : CLM) ระดับตําบล และ พัฒนาพื้นที่ครัวเรือนต้นแบบการพัฒนาคุณภาพชีวิต (Household Lab Model for quality of life : HLM) ระดับครัวเรือน กิจกรรมที่ 3 สร้างงานสร้างรายได้รายเดือนให้แก่ เกษตรกร บัณฑิตจบใหม่ กลุ่มแรงงานที่อพยพกลับท้องถิ่นและชุมชน เข้าปฏิบัติงานในพื้นที่เรียนรู้ต้นแบบ และพื้นที่เรียนรู้ครัวเรือนต้นแบบ กิจกรรมที่ 4 กระตุ้นการบริโภคภาคครัวเรือนและเอกชน ผ่านกิจกรรมการพัฒนาและสนับสนุนพื้นที่ครัวเรือนต้นแบบการพัฒนาคุณภาพชีวิต (Household Lab Model for quality of life : HLM) ระดับครัวเรือน กิจกรรมที่ 5 บูรณาการร่วมพัฒนาพื้นที่ระดับตําบล เพื่อสร้างฐานเรียนรู้เพื่อการพึ่งตนเอง จํานวน 9 ฐานเรียนรู้ ประกอบด้วย ฐานกสิกรรมธรรมชาติ ฐานคนรักษ์น้ํา ฐานคนรักษ์แม่ธรณี ฐานคนรักษ์แม่โพสพ ฐานคนติดดิน ฐานคนมีไฟ ฐานคนเอาถ่าน ฐานหัวคันนาทองคํา ฐานคนหัวเห็ด เชื่อมโยงกับพื้นที่ครัวเรือนต้นแบบการพัฒนาคุณภาพชีวิต (Household Lab Model for quality of life : HLM) ระดับครัวเรือน กิจกรรมที่ 6 พัฒนาการสร้างมาตรฐานผลผลิตการแปรรูปและการตลาดตามมาตรฐานอินทรีย์วิถีไทย ด้วยการจัดอบรมประชาชนพื้นที่เรียนรู้ชุมชนต้นแบบ กิจกรรมที่ 7 พัฒนาระบบ Digital รองรับ Local Economy เพื่อการลงทะเบียน สํารวจ ติดตาม และประเมินผล พัฒนา Platform เทคโนโลยีภูมิสารสนเทศ เพื่อวัดผลสัมฤทธิ์ สํารวจเก็บข้อมูลและจัดทําแผนที่ภาพถ่ายทางอากาศและแผนที่ภูมิประเทศ พัฒนาและจัดทําระบบ/เครื่องมือ สําหรับบริหารการจัดการ และการประเมินผลสําเร็จทางด้านกายภาพ เศรษฐกิจสังคม และสิ่งแวดล้อม ทั้งนี้ เพื่อส่งเสริมการเรียนรู้การน้อมนําปรัชญาของเศรษฐกิจพอเพียงประยุกต์สู่การปฏิบัติในรูปแบบ “โคก หนอง นา โมเดล” ระดับตําบล ระดับครัวเรือน และฟื้นฟูเศรษฐกิจท้องถิ่นและชุมชนผ่านการสร้างงานสร้างรายได้ ให้แก่ เกษตร แรงงาน และบัณฑิตจบใหม่
ทั้งนี้ กรมฯ จัดสรรเงินกู้ให้ จ.มหาสารคาม เพื่อดําเนินโครงการฯ กว่า 60 ล้านบาท พื้นที่ดําเนินการ 11 อําเภอ 85 ตําบล ซึ่งเมื่อตรวจสอบข้อเท็จจริงตามที่ปรากฏข่าว พบว่า พื้นที่จัดทําโครงการฯ นั้น ไม่เพียงพอตามมาตรฐานกําหนดสําหรับการขุดคลอง คลองไส้ไก่ (แบบมาตรฐานกําหนดความยาวของคลองไว้ จํานวน 850 เมตร ขุดได้จริงประมาณ 175 เมตร) จึงทําให้ไม่สามารถขุดคลองได้ และต้องส่งเงินคืนตามระเบียบราชการ โดยจะนําไปขุดบ่อกักเก็บน้ําอื่นเพิ่มเติมไม่ได้ เพราะไม่ตรงตามวัตถุประสงค์โครงการฯ ซึ่งได้ทําความเข้าใจกับชาวบ้านแล้ว ส่วนกรณีการเรียกรับเงินนั้น ผู้รับจ้างยืนยัน ไม่มีการเรียกรับเงินหรือขายต่อเพื่อกินหัวคิวสัญญาจ้างแต่อย่างใด อย่างไรก็ตาม กรมกรมการพัฒนาชุมชน ได้ทํางานร่วมกับหน่วยงานที่เกี่ยวข้องให้มีกระบวนการติดตามการดําเนินโครงการฯ ให้เกิดความโปร่งใส คุ้มค่าเพื่อให้ประชาชนได้รับประโยชน์สูงสุด
---------------------